text: 20-årig væk efter bytur i Esbjerg - fundet i god behold
  14 marts 2016 kl. 05.23
  Syd- og Sønderjyllands Politi aflyste kl. 8.30 efterlysningen en 20-årig mand fra Løgumkloster. Han var forsvundet natten til søndag på bytur i Esbjerg.
  Den unge mand er fra Øster Terp ved Løgumkloster. Han var på bytur til Esbjerg, hvor han sidst var set i Kongensgade kl. 4.30 søndag morgen. Derfor udsendte Syd- og Sønderjyllands Politi tidligt i morges en efterlysning, da der var gået 24 timer.
  Politiet har offentliggjort et billede af den unge mand.
  
  
  